**Europa pentru noi**

**Campanie de ocupare a forței de muncă și un nou podcast**

**Nota editorilor**

Bună tuturor, numele meu este Soufiane El Amrani

Sunt editor de conținut în format ușor de citit și expert în autoreprezentare.

În această ediție a broșurii Europa pentru noi veți găsi informații despre cele mai recente activități ale Inclusion Europe.

Mie îmi place foarte mult articolul despre ce va face Comisia Europeană în următorii 10 ani pentru persoanele cu dizabilități intelectuale.

Ca persoană cu dizabilități intelectuale, este important pentru mine să știu ce va face Comisia Europeană pentru toate persoanele cu dizabilități intelectuale în următorii 10 ni.

La fel, am fost foarte încântat să fiu intervievat pentru noul podcast Inclusion Europe.

Mi-a făcut cu adevărat plăcere să pot povesti întregii lumi cum am găsit acest loc de muncă la Inclusion Europe.

De asemenea, cred că ideea de a avea un podcast Inclusion Europe este foarte bună deoarece astfel putem împărtăși cu mai multă lume propriile noastre experiențe de viață.

[**O Uniune a egalității: Strategia privind drepturile persoanelor cu handicap 2021-2030**](https://ec.europa.eu/social/main.jsp?catId=1535&langId=en)

**Uniunea Europeană** este un grup de  
27 de țări din Europa.  
Aceste țări s-au reunit pentru a face lucrurile mai bune, mai simple și mai sigure pentru oameni.

**Strategia europeană pentru persoanele cu dizabilități** este un plan în care se specifică ce activități va întreprinde Uniunea Europeană  
pentru a proteja drepturile persoanelor cu dizabilități  
în următorii 10 ani.

Pentru ca acest lucru să devină realitate, în următorii 10 ani, Comisia Europeană va desfășura activități pentru a se asigura că toate persoanele cu dizabilități pot:

Să circule și să locuiască liber în orice țară din Uniunea Europeană.

Să beneficieze de sprijinul necesar pentru a putea avea o viață bună.

Să trăiască independent.  
Aceste persoane nu trebuie să trăiască în instituții, departe de familiile și prietenii lor.

Să facă parte din comunitate, alături de alte persoane.

Să ia propriile decizii cu privire la viețile lor.  
De exemplu, au dreptul de a decide  
unde, cum și cu cine doresc să locuiască.

Să aibă aceleași șanse de a studia și munci  
ca toate celelalte persoane.

Să aibă acces la asistență medicală  
și la alte lucruri și servicii importante.

Să fie tratate în mod echitabil și cu respect.  
Aceste persoane nu trebuie să fie excluse sau tratate incorect deoarece au o dizabilitate.

Comisia Europeană va lucra în strânsă legătură  
cu toate țările din Uniune pentru ca acest plan să devină realitate și pentru a proteja drepturile tuturor persoanelor cu dizabilități.

Citiți mai multe despre Strategia europeană pentru persoanele cu dizabilități aici: <https://www.inclusion-europe.eu/european-commission-presents-strategy-for-the-rights-of-persons-with-disabilities-2021-2030/>

[**Ce este Uniunea Europeană? Urmăriți materialele noastre video ușor de înțeles.**](https://www.inclusion-europe.eu/what-is-the-european-union-watch-our-easy-to-understand-video/)

[**Inclusion Europe**](https://www.inclusion-europe.eu/easy-to-read-term/#IE) a realizat un material video  
despre [**Uniunea Europeană**.](https://www.inclusion-europe.eu/easy-to-read-term/#EU)

În acest material video se vorbește despre Uniunea Europeană și se explică ce este Uniunea Europeană  
în cuvinte care sunt [**ușor de înțeles**](https://www.inclusion-europe.eu/easy-to-read-term/#https://www.inclusion-europe.eu/easy-to-read-term/).

Urmăriți materialul video despre ce este Uniunea Europeană.

Link către materialul video: <https://youtu.be/x8cv9XgbBOA>

Carta drepturilor fundamentale a Uniunii Europene  
este un document despre drepturile omului  
în Uniunea Europeană.

Toate țările din Uniunea Europeană  
trebuie să respecte aceste reguli.

Urmăriți materialul video despre ce este Cartea drepturilor fundamentale a Uniunii Europene.

Link către materialul video: <https://youtu.be/drFdu8lTheo>

În Uniunea Europeană sunt 70 de milioane   
de persoane cu dizabilități.   
   
Uniunea Europeană a adoptat legi și documente   
care prevăd că persoanele cu dizabilități trebuie   
să fie protejate și incluse în societate.

Urmăriți materialul video care explică de ce Uniunea Europeană este importantă pentru persoanele cu dizabilități.

Link către materialul video: <https://youtu.be/XVeifyK1OFY>

**Activitățile EPSA în 2020**

Numele meu este László Bercse.

Sunt din Budapesta, Ungaria.

Sunt vicepreședintele Inclusion Europe

și președintele EPSA.

EPSA este Platforma europeană a autoreprezentanților.

Aș vrea să vă spun

la ce a lucrat EPSA în 2020.

**Noi provocări**

Pandemia de COVID-19 a schimbat modul în care lucrăm.

A afectat activitatea Grupului director al EPSA

și activitatea membrilor EPSA.

Majoritatea organizațiilor au lucrat online.

Acest lucru a fost dificil pentru unii autoreprezentanți

care nu au calculator, telefon

sau acces la internet.

Unora dintre autoreprezentanți

le-a fost greu să participe la întâlnirile online

fără prezența susținătorilor lor în aceeași cameră cu ei.

Ca organizație internațională,

am avut dificultăți din cauza traducerii.

Dar am continuat să lucrăm

și să luăm atitudine.

Autoreprezentanții au descoperit noi modalități

de a păstra legătura și de a desfășura activitățile de autoreprezentare.

**Un nou membru al Grupului director**

În 2020, ne-am luat la revedere de la Harry Roche.

Harry a decis să se dedice activității sale la nivel național

în Regatul Unit.

Harry a fost membru al Grupului director o perioadă îndelungată de timp.

Ne-a făcut plăcere să lucrăm cu Harry

și îi dorim toate cele bune pentru viitor.

Ana Martinez, din Spania, a fost aleasă

în calitate de nou membru al Grupului director.

Ana lucra deja de ceva vreme

cu Grupul director.

Ne-am bucurat să o primim pe Ana în cadrul grupului.

**Întâlnirea Grupului director de la Bruxelles**

În ianuarie, am avut o întâlnire a Grupului director la Bruxelles.

Am început planificările pentru conferința Hear Our Voices (Ascultați-ne vocile) 2021.

Am vorbit despre cum ar putea Inclusion Europe să includă

mai bine autoreprezentanții în activitatea sa.

Am vorbit, de asemenea, despre

modul în care EPSA ar putea include

* mai mulți tineri,
* mai multe femei autoreprezentanți
* și mai multe persoane cu nevoi complexe de asistență.

Aceasta a fost prima și ultima dată

când ne-am întâlnit în persoană în 2020.

În restul anului, am avut doar întâlniri online.

**Conferința Towards Inclusion (Către incluziune)**

În ianuarie, Comisia Europeană

a organizat o conferință la Bruxelles.

Titlul conferinței a fost Towards Inclusion (Către incluziune).

Conferința a fost despre

cei 10 ani de dezinstituționalizare din Europa.

Elisabeta Moldovan a fost unul dintre vorbitori.

Elisabeta este membru al Grupului director al EPSA.

Elisabeta a vorbit despre experiențele ei în legătură cu instituțiile

și despre importanța sprijinului.

**Document de poziție privind situația COVID-19**

În primăvară, EPSA a întocmit un chestionar.

I-am întrebat pe membrii noștri

cum fac față situației.

Am utilizat răspunsurile pentru a pregăti un document de poziție.

Am scris despre principalele probleme

și despre ce dorim să obținem.

Vrem să ne asigurăm că drepturile noastre sunt respectate

și că nu suntem lăsați în urmă.

Vrem să fim luați în considerare

când sunt planificate serviciile de asistență pentru viitor.

**Conferința EDF**

EDF este Forumul european al persoanelor cu handicap.

EDF și Lebenshilfe Germania

au organizat o conferință în octombrie.

Conferința a avut ca temă situația

persoanelor cu dizabilități în perioada COVID-19.

Adreas Zehetner a fost unul dintre vorbitori.

Andreas este din Austria.

El este membru al Grupului director al EPSA.

Andreas a afirmat că guvernele

nu țin întotdeauna seama de noi când planifică măsuri.

**Autoreprezentanții din consiliul Inclusion Europe**

Colegul nostru autoreprezentant Harry Roche

a părăsit și consiliul Inclusion Europe.

Funcția lui a fost preluată de Oswald Föllerer

care s-a alăturat consiliului.

Oswald este din Austria și este membru al Grupului director al EPSA.

Oswald ne ajută să ne asigurăm

că vocile autoreprezentanților

sunt auzite în cadrul Inclusion Europe.

**Proiectul My Talents for Diversity**

În 2020, Inclusion Europe a derulat un proiect legat de ocuparea forței de muncă.

Titlul proiectului a fost My Talents for Diversity (Talentele mele pentru diversitate).

Proiectul a avut ca scop sprijinirea ocupării forței de muncă

în rândul persoanelor cu dizabilități intelectuale.

La acest proiect au lucrat și autoreprezentanți.

În timpul proiectului au avut loc evenimente online.

Eu am vorbit la două dintre aceste evenimente.

Am vorbit despre

* motivele pentru care ocuparea forței de muncă este importantă pentru autoreprezentanți
* și despre cum poate fi sprijinită ocuparea forței de muncă

în rândul autoreprezentanților.

**Conferința PSONI**

PSONI este Asociația Poloneză

a Persoanelor cu Dizabilități Intelectuale.

În noiembrie, PSONI a organizat o conferință online

pentru autoreprezentanți.

Am trimis un mesaj video pentru această conferință.

Am vorbit despre activitatea EPSA

și despre rolul autoreprezentanților în Inclusion Europe.

**Evenimentele Learning by Sharing**

În noiembrie, EPSA a organizat evenimente naționale

online pentru autoreprezentanți.

Le-am denumit Learning by Sharing (Învățare prin partajare).

Autoreprezentanții au putut

să își povestească propriile experiențe legate de situația COVID-19

și să învețe unii de la alții.

Am avut 7 evenimente online în 7 limbi diferite.

În total, au fost 71 de participanți, din 11 țări.

Autoreprezentanții au povestit cum au depășit dificultățile,   
astfel încât ceilalți să afle moduri în care să poată face același lucru.

Am auzit, de asemenea, sugestii utile despre cum ar trebui

guvernele să ne sprijine și să ne asigure drepturile

în situații ca acestea în viitor.

**Ziua europeană a persoanelor cu dizabilități**

În luna decembrie a fiecărui an, Comisia Europeană

organizează o conferință

numită Ziua europeană a persoanelor cu dizabilități.

Anul acesta, a avut loc o discuție despre situația COVID-19

și despre recuperarea după starea de urgență.

Am fost rugat să iau cuvântul în cadrul discuțiilor.

Am spus că guvernele trebuie să învețe

din experiențe.

Trebuie să ne asculte,

când planifică măsuri de protecție.

Viețile noastre sunt la fel de valoroase ca ale celorlalți.

**Vă mulțumesc!**

Doresc să le mulțumesc colegilor mei

și tuturor celor din cadrul mișcării noastre

pentru activitatea lor din 2020.

Am o reală admirație pentru toate persoanele cu dizabilități intelectuale,

pentru membrii familiilor care le sprijină

și pentru personalul serviciilor.

Sper că 2021 va fi un an mai bun.

Aștept cu nerăbdare

să vă întâlnesc pe toți în persoană cât mai curând!

**László Bercse**

Președinte

Platforma europeană a autoreprezentanților

[**Soufiane El Amrani: Viața cu o dizabilitate intelectuală - Inclusion Europe Radio**](https://www.inclusion-europe.eu/life-with-intellectual-disability-interviews-by-inclusion-europe/)

Inclusion Europe creează un nou proiect.

Acest nou proiect constă în interviuri cu  
persoane cu dizabilități intelectuale și persoane   
care trăiesc sau lucrează cu persoane cu dizabilități intelectuale.

Prima discuție din această serie a avut loc între   
Myrto Delkou și Soufiane El Amrani.

Myrto Delkou este stagiarul Inclusion Europe  
în domeniul comunicării.   
Soufiane El Amrani este responsabilul cu conținutul ușor de citit și cu autoreprezentarea în cadrul Inclusion Europe. 

Myrto și Soufiane au vorbit despre viața de zi cu zi   
și ocuparea forței de muncă în rândul persoanelor cu dizabilități.

Myrto și Soufine au vorbit, de asemenea, despre COVID-19   
și modul în care COVID-19 a schimbat ocuparea forței de muncă în rândul persoanelor cu dizabilități intelectuale.   
   
Soufiane a vorbit despre cât de important este   
pentru persoanele cu dizabilități intelectuale să aibă un loc de muncă și să își câștige proprii bani.

Soufiane a vorbit despre propria sa experiență legată de  depunerea unei candidaturi pentru un loc de muncă și despre lucrul în cadrul Inclusion Europe.

Soufiane a vorbit și despre dificultățile  
pe care le-a întâmpinat în viața de zi cu zi din cauza dizabilității sale.

Myrto și Soufiane au discutat de asemenea despre  
obiectivele personale ale lui Soufiane și despre   
cât de important este ca mai mulți angajatori  
să ofere locuri de muncă persoanelor cu dizabilități.

În următoarele episoade ale seriei de interviuri,  
Inclusion Europe dorește să discute cu mai multe persoane cu dizabilități intelectuale și să afle mai multe  
despre viața lor de zi cu zi.

Ascultați **podcastul** aici: <http://www.inclusion-europe.eu/life-with-intellectual-disability-interviews-by-inclusion-europe/>

**Campania de ocupare a forței de muncă – Toată lumea are dreptul de a munci**

În 2021, Inclusion Europe dorește să vorbească mai mult despre

sprijinirea persoanelor cu dizabilități intelectuale

pe piața forței de muncă.

Inclusion Europe dorește să partajeze bunele practici

și discuțiile despre ocuparea incluzivă a forței de muncă

oriunde în Europa.

Inclusion Europe a creat pe site-ul web o pagină

referitoare la campania de ocupare a forței de muncă.

Pe această pagină, Inclusion Europe a partajat

materiale video și articole utile despre ocuparea forței de muncă.

Puteți vizita pagina [aici.](https://www.inclusion-europe.eu/employ-campaign-2021/)

Inclusion Europe caută autoreprezentanți care doresc să își povestească propriile experiențe despre muncă și despre viața independentă.

Trimiteți-ne un e-mail la [comms@inclusion-europe.org](mailto:comms@inclusion-europe.org).

Scrieți-ne dacă doriți să vă spuneți povestea.

[**Belgia condamnată - educația incluzivă pentru copiii cu dizabilități intelectuale**](https://www.inclusion-europe.eu/complaint-ceds-inclusive-school-2021-etr/)

[**Comitetul european pentru drepturile sociale**](https://www.coe.int/en/web/european-social-charter/european-committee-of-social-rights)

afirmă că Belgia nu face suficiente   
pentru **educația incluzivă.**

[**Comitetul european pentru drepturile sociale**](https://www.coe.int/en/web/european-social-charter/european-committee-of-social-rights)  
este un organism regional pentru drepturile omului care   
protejează **drepturile sociale**.

Drepturile sociale sunt cele precum educația, sănătatea   
sau deținerea unei locuințe.

**Educația incluzivă** înseamnă că toți  
copiii pot merge la aceeași școală  
și învăța în aceeași clasă.

Dar Belgia nu face suficiente pentru  
a se asigura că toți copiii cu dizabilități intelectuale  
pot participa la educația incluzivă.

Miercuri, 3 februarie 2021  
Comitetul european pentru drepturile sociale   
a condamnat Belgia.

Acesta a afirmat că este adevărat că[**Federația Valonia-Bruxelles**](https://www.nrb.be/en/our-customers/public-social/federation-wallonie-bruxelles)  
nu face suficient de multe pentru a asigura  
posibilitatea copiilor cu dizabilități intelectuale  
de a participa la educația incluzivă.

[**Paul Alford, Barriers to Employment (Bariere în calea ocupării forței de muncă) - Discuție generală în cadrul Comitetului CRPD**](https://www.inclusion-europe.eu/paul-alford-barriers-to-employment-general-discussion-at-the-crpd-committee/)

O declarație pentru audierea în cadrul Comitetului pentru drepturile persoanelor cu dizabilități (CRPD) privind ocuparea forței de muncă, pregătită cu [**Inclusion Ireland**](https://inclusionireland.ie/).

**Inclusion Ireland** este membră a Inclusion Europe.

Numele meu este Paul Alford.

Lucrez cu **[Inclu sion Ireland](https://inclusionireland.ie/)**.

Am lucrat în ateliere care organizau locuri de muncă specifice și separate pentru persoane cu dizabilități.

Am muncit foarte mult, dar  
nu am primit niciun ban.

Acest lucru nu a fost corect.

Acele ateliere sunt acum închise,

dar trebuie să ne asigurăm că nu se redeschid.

Ulterior, am început să lucrez într-un magazin

dar nu primeam foarte mulți bani, doar 2 sau 3 euro pe săptămână.

Acum primesc un salariu bun pentru munca mea și am

suficienți bani pentru[**a trăi independent**](https://www.inclusion-europe.eu/easy-to-read-term/#IndependentLiving) în propria mea locuință.

Nu am beneficiat de nicio educație.

Când am început să lucrez la [**Inclusion Ireland**](https://inclusionireland.ie/),

nu știam să citesc și să scriu.

Am făcut cursuri pentru a învăța să citesc, să scriu   
și să lucrez la calculator.

Este foarte important să primești banii cuveniți pentru muncă, o indemnizație de handicap și sprijinul necesar pentru a lucra.

Oamenilor le este frică să nu își piardă indemnizațiile dacă lucrează.

Oamenii trebuie să își schimbe atitudinea.

Persoanele cu [**dizabilități intelectuale**](https://www.inclusion-europe.eu/easy-to-read-term/#https://www.inclusion-europe.eu/easy-to-read-term/) pot face o muncă utilă.

Trebuie să existe un grad mai mare de conștientizare, astfel încât angajatorii

să angajeze persoane cu dizabilități

și să le trateze la fel ca pe toți ceilalți.

Persoanele cu dizabilități nu trebuie să

întâmpine un comportament agresiv în contextul transportului sau al muncii.

Găsirea unui loc de muncă poate fi dificilă.

Avem unele sisteme în Irlanda,   
dar nu funcționează pentru foarte multe   
persoane deoarece au nevoie de mai mult sprijin.

Multe persoane pur și simplu stau în centre de îngrijire de zi și nu se așteaptă nimeni de la ele să își găsească un loc de muncă.

Transportul este foarte important, deoarece pentru ca oamenii să ajungă la locul de muncă, au nevoie de acces la transport și la instruire.

Fiecare persoană merită aceeași șansă   
de a munci și sprijinul necesar pentru a realiza acest lucru și a avea o viață bună.

Munca mi-a schimbat foarte mult viața, iar acum   
am o viață bună.

**Explicaţii**

**Accesibil**

Ceva ce este ușor de folosit de către

persoanele cu dizabilități, cum ar fi:

* Rampe pentru a intra în clădiri.
* Informație în ușor de citit.
* Informație în limbajul semnelor.

**Actul Accesibilităţii**

Actul accesibilităţii este o lege

făcută de Uniunea Europeană.

Fiecare ţară din Uniunea Europeană

trebuie să respecte Actul Accesibilităţii.

Actul Accesibilităţii spune ce trebuie să facă companiile

pentru a îşi face produsele şi serviciile mai accessibile.

De exemplu:

- telefoane mobile,

- computere,

- cărţi electronice,

- automate pentru bilete,

- transportul cu autobuzul sau trenul.

**Agenţia Europeană pentru Drepturile Omului**

Agenţia Europeană pentru Drepturile Omului

este numită AEDP pe scurt.

AEDP este o organizație.

O organizație este un grup de oameni care

lucrează împreună.

AEDP lucrează pentru a se asigura

că toți cei din Uniunea Europeană

pot să își folosească drepturile.

**Alegeri**

Alegerile decid cine va vorbi şi va face alegeri pentru noi.

Alegerile au loc în zone diferite.

De exemplu, când alegi un primar nou în orașul tău,

sau când alegi un nou președinte în țara ta.

**Alegeri europene**

Alegerile europene

sunt alegerile pentru Parlamentul European.

Când poţi să votezi la alegerile europene,

ai un cuvânt de spus asupra

cui vor fi noii Europarlamentari.

Europarlamentarii vorbesc pentru toate persoanele care

trăiesc în Uniunea Europeană.

Alegerile europene au loc la fiecare 5 ani.

Următoarele alegeri vor avea loc între 23-26 mai 2019.

**Asistență medicală:**

Asistența medicală înseamnă serviciile oferite cuiva

care este bolnav sau trebuie să aibă grijă de sănătatea sa.

Asistența medicală implică mersul la medic, luarea de medicamente

și obținerea de sprijin pentru problemele de sănătate,

atât fizice, cât și mentale.

**Autoreprezentare**

Autoreprezentarea este când persoanele

cu dizabilități intelectuale vorbesc în numele lor.

Aceste persoane se numesc autoreprezentanţi.

**Comisia Europeană**

Comisia Europeană lucrează cu Parlamentul European.

Comisia Europeană sugerează legi pentru discuție

Parlamentului European și Consiliului Uniunii Europene.

Se asigură și că legile asupra cărora s-a decis

sunt respectate de către statele membre.

**Consiliul Uniunii Europene**

Consiliul Uniunii Europene este locul

unde se întâlnesc miniștrii naționali

din țările Uniunii Europene.

Se întâlnesc pentru a adopta legi

și a discuta despre politica Uniunii Europene.

Consiliul Uniunii Europene

mai este numit Consiliul Miniștrilor.

**Condițiile de lucru:**

Condițiile de lucru înseamnă mediul de lucru

și circumstanțele locului de muncă.

Sunt incluse aici orele de lucru, drepturile legale și responsabilitățile.

Condițiile de lucru includ și activitatea pe care o persoană o desfășoară folosindu-se de corpul sau de mintea sa.

**Discriminarea**

Discriminarea înseamnă că sunteți tratat(ă) mai rău decât alte persoane sau că nu vi se oferă șansele pe care le meritați.

**Dizabilitate intelectuală**

Dizabilitatea intelectuală înseamnă

că ești mai puțin capabil decât

ceilalți să înțelegi informația

și să foloseşti noi abilități.

Asta face mai dificil să te descurci în

anumite părți ale vieții.

Dizabilitatea intelectuală începe

adesea înainte să fii adult.

Te afectează pentru întreaga viață.

Există lucruri care pot

face viața mai ușoară pentru

persoanele cu dizabilitate intelectuală.

De exemplu, informația în ușor de înțeles.

Unele persoane spun dizabilităţi de învăţare

în loc de dizabilităţi intelectuale.

**Drepturile persoanelor cu dizabilități:**

Un drept este o regulă prin care se asigură că oamenii

sunt protejați și pot avea și face

ceea ce au nevoie pentru a duce o viață demnă și în siguranță.

Drepturile persoanelor cu dizabilități sunt reguli

care se referă la viețile persoanelor cu dizabilități.

De exemplu, dreptul la educație

sau dreptul de a avea un loc de muncă și de a trăi independent.

**ÉFOÉSZ**

ÉFOÉSZ este o asociație a organizațiilor care oferă îngrijiri și sprijin pentru reabilitarea persoanelor cu dizabilități intelectuale în Ungaria.

**Guvernul**

Un guvern este un grup de oameni

care iau decizii despre cum să conducă țara.

De exemplu,

- pe ce să fie cheltuiți banii,

- despre transportul public,

- despre școli,

- despre spitale.

La fiecare câțiva ani sunt alegeri

pentru a vota pentru un nou guvern.

**Hashtag**

Pe reţelele sociale poţi să foloseşti simbolul #.

Acest simbol se numeşte hashtag.

Poţi să scrii un cuvînt după simbolul de hashtag.

Dacă faci click pe acel cuvânt,

o să ajungi la toate mesajele

care au de-a face cu acel cuvânt.

De exemplu:

- Dacă scrii #incluziune şi faci click pe cuvânt,

o să ajungi la toate mesajele care au

de-a face cu incluziunea.

- Dacă scrii #UniuneaEuropeană şi faci click pe cuvânt,

o să ajungi la toate mesajele care au de-a face cu

Uniunea Europeană.

- Dacă scrii#Ascultaţivocilenoastre şi faci click pe cuvânt,

o să ajungi la toate mesajele care au de-a face

cu Ascultaţivocilenoastre.

**Incluziune Europa**

Incluziune Europa este o organizație pentru

persoanele cu dizabilitate intelectuală și familiile lor.

Luptăm pentru drepturi egale și incluziune în Europa.

Vrem să facem o diferență în politicile europene.

Am început în 1988.

Avem 75 de membrii în 39 țări europene.

Avem sediul în Bruxelles, Belgia.

**Încadrarea în muncă**:

Încadrarea în muncă înseamnă că o persoană muncește și este plătită pentru munca sa. De obicei, încadrarea în muncă se bazează pe un contract între lucrător și persoana care asigură locul de muncă. Aceasta din urmă este angajatorul.

**Manifest**

Un manifest este un text care explică

scopurile unei persoane sau ale unei organizaţii.

Este făcut adesea înaintea unor alegeri de către o

persoană sau o organizaţie care vrea să fie aleasă.

Unele manifeste sunt făcute

şi de către organizaţii pentru a le spune candidaţilor

ce este important pentru ele.

Oricine poate citi un manifest.

**Parlamentul European**

Parlamentul European este un loc unde se iau

deciziile importante ale Uniunii Europene.

De exemplu, legile.

Membrii Parlamentului European (pe scurt, MPE)

iau aceste decizii și reprezintă toți oamenii

care locuiesc în Uniunea Europeană.

La fiecare 5 ani, persoanele care locuiesc

în Uniunea Europeană votează pentru MEPi din țara lor.

**Tutela**

Tutela permite unor persoane

să ia decizii legate de viața altor persoane.

Persoana care face alegeri pentru tine este tutorele tău.

Tutorele tău are capacitate legală.

Pot să decidă lucruri pentru tine,

cum ar fi unde să locuiești.

Uneori, persoanele sub tutelă nu au voie să voteze,

să se căsătorească sau să își crească copiii.

**Uniunea Europeană**

Uniunea Europeană (pe scurt, UE) este un grup

de 28 de țări Numim aceste țări “state membre”.

S-au unit pentru a fi mai puternice politic şi economic.

UE face legi despre multe lucruri importante

pentru oamenii care locuiesc în aceste țări.

UE face legi în diferite domenii.

De exemplu:

- Legi pentru protecția mediului.

- Legi pentru fermieri.

* Legi pentru protecția consumatorilor.

Un consumator este cineva care cumpără lucruri.

UE mai face şi legi care sunt importante

pentru persoanele cu dizabilităţi.

De exemplu, Actul Accesibilităţii.

A mai făcut şi o lege care dă persoanelor cu dizabilităţi

mai multe drepturi atunci când călătoresc.

UE dă bani statelor member.

O parte din aceşti bani sunt folosiţi pentru

persoanele cu dizabilitate.

**Pilonul european al drepturilor sociale**

Pilonul european al drepturilor sociale se asigură că

cetățenii europeni au drepturi mai multe și mai eficace.

**Locuirea independentă**

Locuirea independentă este când

persoanele cu dizabilități intelectuale

locuiesc în comunitate și au sprijin.

Înseamnă că pot:

- Să aleagă unde și cu cine să locuiască.

- Decid cum vor să își petreacă timpul.

- Să aibă aceleași experiențe ca ceilalți oameni

**Organizația Națiunilor Unite**

Națiunile Unite sunt o organizație internațională.

Lucrează pentru pace și securitate peste tot în lume.

Pe scurt, îi spunem ONU.

ONU are sediul în diferite locuri.

De exemplu, este în New York, în Statele Unite ale

Americii, şi în Geneva, în Elveţia.

**ONG**

**Organizații non-guvernamentale**

Organizațiile neguvernamentale sau ONG-urile sunt în general definite ca nonprofit și independente de influența guvernamentală.

**Partid politic**

Un partid politic este un grup de oameni

care crede că ţara

ar trebui condusă într-un anumit fel.

**Petiţie**

O cerere făcută pentru ceva dorit, în special o cerere respectuoasă sau umilă, ca unui superior sau unuia dintre cei cu autoritate.

**Platforma Europeană a Autoreprezentanților**

Platforma Europeană a Autoreprezentanților

este compusă din grupuri de autoreprezentanți

din diferite țări din Europa.

Este numită PEA pe scurt.

A început în anul 2000.

Face parte din Inclusion Europe.

**Podcast**

Podcastul este un fișier audio pe care oricine îl poate asculta în orice moment – fie cu o aplicație pentru podcasturi, printr-un site-web sau un canal youtube.

**Politician**

Cineva care ajută la conducerea

ţării sau a unei părţi a ţării.

Sau cineva care ar vrea să facă asta.

De exemplu, politicienii sunt

- Primari

- Miniştri

- Candidaţi în alegeri

Politici

Acțiuni sau practici ale guvernelor și instituțiilor.

Politicile încearcă să îmbunătățească situația.

Politicile pot fi un set de norme sau orientări

de urmat pentru atingerea unui anumit scop.

**Reţele de socializare**

Reţelele de socializare sunt paginile web şi aplicaţiile

care te lasă să creezi şi să distribui conţinut.

De examplu, poze, filmuleţe şi informaţii.   
   
Apps este prescurtarea de la aplicaţii.

Aceste sunt unelte care te lasă să foloseşti

reţelele de socializare pe un telefon mobil sau tabletă.

**Restricțiile de circulație**

Restricțiile de circulație se adoptă atunci când este necesar

să se controleze o situație care poate fi periculoasă.

În timpul unei pandemii precum cea de COVID-19,

țările au impus restricții de circulație pentru

a opri răspândirea virusului.

**Școala online:**

Școala online este o modalitate prin care elevii

pot participa la ore folosindu-se de calculator

sau un alt de dispozitiv pentru a se conecta la internet.

Aceste ore pot avea loc cu ajutorul

aplicațiilor online pentru întâlniri sau

ore online.

**Segregarea**

Segregarea se produce atunci când cineva este separat de ceilalți din motive incorecte.

De exemplu, din cauza unei dizabilități.

**Strategia Europeană a Dizabilităţii**

Strategia Europeană a Dizabilităţii este un text important.

Spune ce trebuie să facă Uniunea Europeană

pentru a se asigura

că persoanele cu dizabilităţi intelectuale din Europa

au aceleaşi drepturi ca ceilalţi.

**Ușor de citit**

Ușor de citit se referă la informația

scrisă într-un mod simplu astfel încât

persoanele cu dizabilități intelectuale

să poată înțelege.

Este important să folosim

cuvinte şi propoziţii simple.

Dacă sunt cuvinte greu de înţeles,

se oferă o explicaţie.

Textul trebuie să fie clar de văzut,

de exemplu, scris cu negru pe un fundal alb.

Trebuie să aibă mult spaţiu.

Limbajul uşor de citit foloseşte

adesea imagini pentru a explica

la ce se referă textul.

Cineva cu dizabilitate intelectuală

trebuie să verifice dacă informaţia

e uşor de înţeles.

Documentele ușor de înțeles au

adesea acest logo,

astfel încât să fie mai ușor de găsit.

**Votul**

Votul înseamnă să alegi

politicianul care să ne reprezinte

şi care ia decizii pentru noi.

Poţi să votezi în diferite domenii.

De exemplu:

- în oraşul tău

când alegi un nou primar

- în ţara ta

când alegi un nou preşedinte

- sau la alegerile europene,

când alegi noul membru al Parlamentului European.